text: কমিশনার জহুরুল হক
  কৃষি মন্ত্রণালয়ের সাবেক জ্যেষ্ঠ সচিব ও পল্লী কর্মসহায়ক ফাউন্ডেশনের (পিকেএসএফ) সাবেক ব্যবস্থাপনা পরিচালক মোহাম্মদ মঈনউদ্দীন আবদুল্লাহকে দুর্নীতি দমন কমিশনের (দুদক) চেয়ারম্যান পদে নিয়োগ দিয়েছে সরকার। সেই সঙ্গে ঢাকা মহানগর দায়রা জজ আদালতের সাবেক বিচারক ও বিটিআরসির সাবেক চেয়ারম্যান জহুরুল হককে কমিশনার নিয়োগ দেওয়া হয়েছে। এ নিয়ে বুধবার মন্ত্রিপরিষদ সচিব খন্দকার আনোয়ারুল ইসলাম স্বাক্ষরিত প্রজ্ঞাপন জারি করা হয়।
  প্রজ্ঞাপন অনুযায়ী, দুদক চেয়ারম্যান হিসাবে মঈনউদ্দীন আবদুল্লাহ সুপ্রিম কোর্টের আপিল বিভাগের একজন বিচারকের বেতন ভাতা, অন্যান্য সুবিধা ও পদমর্যাদা দেওয়া হয়েছে। কমিশনার হিসাবে জহুরুল হকের বেতন ভাতা ও অন্যান্য সুবিধা হাইকোর্ট বিভাগের একজন বিচারকের সমান।